BOSNA I HERCEGOVINA

FEDERACIJA BOSNE I HERCEGOVINE

HERCEGBOSANSKA ŽUPANIJA

**GRAD LIVNO**

**GRADSKO VIJEĆE**

Broj: 01-02-3952/25

Livno, 13.10.2025. godine

**Predmet:** Poziv za dostavljanje prijedlogaza Program rada Gradskog vijeća Livno za 2026. godinu – dostavlja se

Poštovani,

u narednom razdoblju slijede aktivnosti na pripremi izrade Prijedloga Programa rada Gradskog vijeća Livno za 2026. godinu.

Programom rada Gradskog vijeća Livno utvrđuju se poslovi i zadaci gradskog vijeća, nositelji poslova i zadataka, te rokovi za njihovo izvršavanje. Program rada Gradskog vijeća utvrđuje se temeljem prijedloga i mišljenja o pitanjima o kojima Gradsko vijeće raspravlja i odlučuje.

Slijedom navedenog, ovim putem pozivamo sve mjesne zajednice sa područja grada Livna, udruge građana i sve druge pravne osobe sa područja grada Livna, a također i sve građane grada Livna da, sukladno članku 57. stavak 1. Poslovnika o radu Općinskog vijeća Livno („Službeni glasnik Općine Livno“, broj: 6/04, 7/09, 3/12 i 8/17), svoje prijedloge za Program rada Gradskog vijeća Livno za 2026. godinu dostave Kolegiju Gradskog vijeća u pisanoj formi, na adresu Trg branitelja Livna 1, 80101 Livno, najkasnije do ponedjeljka 3.11.2025. godine.

S poštovanjem!

Dostaviti:

* Oglasna ploča
* WEB stranica Grada Livna
* Radio postaje/Internet portali
* Materijali vijeće
* Pismohrana

**P R E D S J E D N I C A**

**Aida Bajrić, mag.oec.**